open-index/open-wikipedia-markdown huggingface dataset:
রসকদম

**রসকদম** বা **রসকদম্ব** ভারতের পশ্চিমবঙ্গ এবং বাংলাদেশের একটি বিখ্যাত মিষ্টি। ভারতের পশ্চিমবঙ্গের মালদা জেলাকে রসকদম্বের আদি উৎপত্তিস্থল হিসাবে মনে করা হয়৷ বর্তমানে যে ঘরানার রসকদম্ব মালদাতে তৈরি হয় তা রূপ পায় ১৮৬১ সালে মালদা জেলার পুরাতন মালদা অঞ্চলে অবস্থিত মেহেরপুরের কারিগরদের হাতে৷ রসকদম্বের ভেতরে থাকে ছোট আকৃতির রসগোল্লা আর তার উপর থাকে ক্ষীরের পুরু স্তর। তারও উপরে থাকে চিনি মাখানো পোস্ত দানা। এতে রসকদম্বকে অবিকল কদম ফুলের মত দেখতে লাগে। এটি বাংলাদেশের রাজশাহী চাঁপাইনবাবগঞ্জ এবং মেহেরপুর জেলা এবং ভারতের পশ্চিমবঙ্গের মালদহ জেলায় ভীষণ জনপ্রিয় ঐতিহ্যবাহী একটি মিষ্টি। ভারতের মালদা জেলা এবং বাংলাদেশের রাজশাহী জেলা রসকদম্বের জন্য বিখ্যাত। তবে রাজশাহী এবং চাঁপাইনবাবগঞ্জ জেলার রসকদম্বের সাথে মেহেরপুরের রসকদম্বের কিছুটা পার্থক্য রয়েছে।

## ইতিহাস
রসকদম্ব একটি প্রাক-আধুনিক যুগের মিষ্টি। রসকদম্বের উৎসের কোন তথ্যনিষ্ঠ ইতিহাস পাওয়া যায় না। জনশ্রুতি অনুসারে হুসেন শাহের রাজত্বকালে গৌড়ে এসেছিলেন চৈতন্য মহাপ্রভু। গৌড়ে তিনি একটি কেলি কদম্ব গাছের নিচে রূপ সনাতনকে দীক্ষা দেন। সেই কেলি কদম্ব গাছ থেকেই রসকদম্ব মিষ্টি সৃষ্টি হয়। বৈষ্ণবরা এই ঘটনাকে সত্য বলে মনে করেন। কিন্তু ঐতিহাসিকরা এই ঘটনার সত্যতা স্বীকার করেন না। তবে সাধারণভাবে মনে করা হয় রসকদম্ব সুলতানি আমলের মিষ্টি। সুলতানি আমলের অন্যান্য মিষ্টি যেমন টাঁড়ার খাজা বা মনক্কা হারিয়ে গেলেও রসকদম্ব এখনও টিঁকে আছে।

## প্রস্তুত প্রণালী
রসকদম্বের মূল উপাদান ছানা, ক্ষীর, চিনি ও পোস্ত। প্রথমে ছানা দিয়ে মাঝারি থেকে ছোট আকারের রসগোল্লা তৈরী করা হয়। তারপর দানাদার তৈরী করার মত করে রসগোল্লা থেকে বাড়তি রস ঝেড়ে ফেলা হয়। এই রসগোল্লায় লাল রঙ দেওয়া হয় ও ভ্যানিলা এসেন্স যোগ করা হয়। তারপর রসগোল্লাকে গুঁড়ো খোয়া ক্ষীরের আস্তরণে ঢেকে ফেলা হয়। সব শেষে মাঝারি রকমের ভাজা পোস্তর একটি প্রলেপ দিয়ে মিষ্টিটাকে কদম ফুলের মত দেখতে করা হয়। ফ্রিজে না রাখলেও এই মিষ্টি সাত দিন পর্যন্ত টাটকা থাকে। পোস্তর দাম বেড়ে যাওয়ায় অনেক মিষ্টান্ন প্রস্তুতকারক পোস্তর পরিবর্তে চিনির দানা ব্যবহার করেন। কেউ কেউ পোস্তর পরিবর্তে ক্ষীরের গুঁড়ো ব্যবহার করেন।

## জনপ্রিয়তা
বৈষ্ণবদের কাছে রসকদম্ব অমৃতের সমান। বৈষ্ণব সম্প্রদায় ছাড়াও মালদহে সর্বসাধারণের কাছে রসকদম্ব অন্যন্ত জনপ্রিয়। মালদহের রাজমহল রোড, নেতাজী সুভাষ রোড ও মনস্কামনা রোডের মিষ্টির দোকানের রসকদম্ব সর্বাধিক জনপ্রিয়। মালদহে যে কোন ধরনের শুভ অনুষ্ঠানে রসকদম্ব ব্যবহার করা হয়। মালদহের মানুষ আত্মীয়স্বজন বা বন্ধুর বাড়ি গেলে এই মিষ্টিই নিয়ে যান। পুজো ও অন্যান্য সামাজিক অনুষ্ঠানে রসকদম্বের চাহিদা অনেকটাই বেডে‌ যায়। বর্তমানে রসকদম্বের জনপ্রিয়তা মালদহ জেলা ছেড়ে সমগ্র পশ্চিমবঙ্গে, ভারতে এবং বিদেশেও ছড়িয়ে পড়েছে। পশ্চিমবঙ্গের বিভিন্ন মিষ্টি মেলায় কলকাতার রসগোল্লা ও বহরমপুরেরে ছানাবড়াকে জনপ্রিয়তায় পেছনে ফেলে দিয়েছে রসকদম্ব।

সাম্প্রতিককালে মালদহের মিষ্টান্ন বিক্রেতারাবিক্রেতারা পশ্চিমবঙ্গ মিষ্টান্ন ব্যবসায়ী সংগঠনের সম্মেলনে রসকদম্বের ভৌগোলিক স্বত্ত্বের দাবী তোলেন। কিন্তু তখন বিষয়টা চাপা পড়ে যায়। ২০১৭ সালে পশ্চিমবঙ্গ রসগোল্লার ভৌগোলিক স্বত্ত্ব পাওয়ার পর পুনরায় রসকদম্বের ভৌগোলিক স্বত্ত্বের দাবী ওঠে। মালদহ মার্চেন্ট্স চেম্বার অফ কমার্স ও উত্তর মালদহের সাংসদ মৌসম বেনজির নূর এই দাবীকে সমর্থন করেন।

## আরও দেখুন
* আবার খাবো
 
## তথ্যসূত্র

## বহিঃসংযোগ
*রন্ধনপ্রণালী

বিষয়শ্রেণী:বাংলাদেশের খাদ্য
বিষয়শ্রেণী:বাংলাদেশী মিষ্টান্ন
বিষয়শ্রেণী:বাংলার মিষ্টি
বিষয়শ্রেণী:মালদহ জেলা
মানস সরোবর

**মানস সরোবর** (; ; ) লাসা থেকে ২০০ কিমি দুরে তিব্বতে অবস্থিত একটি মিষ্ট জলের হ্রদ। "মানস সরোবর" শব্দটির বুৎপত্তিগত অর্থ হল *মনের সরোবর*। মানস সরোবর পশ্চিমদিকে রাক্ষসতল হ্রদ এবং উত্তর দিকে কৈলাস পর্বত দ্বারা বেষ্টিত।

## সাংস্কৃতিক তাৎপর্য
thumb|right|250px|চিউ গুম্ফা থেকে দৃশ্যমান মানস সরোবর
এশীয় সংস্কৃতিতে মানস সরোবরের একটি গুরুত্বপূর্ণ অবস্থান রয়েছে। মুখ্যত বৌদ্ধধর্মাবলম্বী এবং হিন্দুধর্মাবলম্বীদের কাছে এই সরোবর একটি অত্যন্ত পবিত্র হ্রদ হিসেবে গণ্য হয়। বৌদ্ধধর্মানুসারে ত্রিপিটকে বর্ণিত অনবতপ্ত হ্রদই (পালি: অনোতত্ত) হল মানস সরোবর। প্রচলিত কিংবদন্তি অনুসারে এই মহাপবিত্র হ্রদের নিকটেই মায়াদেবী শাক্যমুনি বুদ্ধকে গর্ভে ধারণ করেছিলেন।

thumb|উপগ্রহচিত্রে কৈলাস পর্বতের সানুদেশে বাঁদিকে রাক্ষসতাল হ্রদ ও ডান দিকে মানস সরোবর

## কৈলাস - মানস যাত্রা
### [[লিপুলেখ পাস]]
ভারত সরকারের তত্ত্বাবধানেও প্রতিবছর কয়েকশ তীর্থযাত্রী কুমায়ুন হিমালয়ের মধ্যে দিয়ে দক্ষিণপশ্চিম তিব্বতে প্রবেশ করে ৷
উত্তরাখণ্ডের পিথোরাগড় থেকে ৯নং জাতীয় সড়কে আসকোট পর্যন্ত, তারপর দ্রচুলা হাইওয়ে তে দ্রচুলা পর্যন্ত , এরপর বাকি অংশ কৈলাস মানস সরোবর রোডে লিপুলেখ গিরিপথ পর্যন্ত মোট ১৮০ কিমির যাত্রা। গিরিপথ থেকে সরোবরের দূরত্ব মাত্র ৯০ কিমি।

### কাঠমান্ডু
৬০০ কিমির অধিক দীর্ঘ পথ এটি। প্রথমে বিমানে দিল্লী থেকে কাঠমান্ডু ৷ তারপর নেপাল থেকে দক্ষিণপূর্ব তিব্বতে প্রবেশ করা ৷ কৈলাস ও মানস সরোবর পশ্চিম তিব্বতে অবস্থিত ৷

## গ্রন্থপঞ্জি
thumb|right|300px|হ্রদ ও হিমালয় পর্বত
* Allen, Charles. (1999). *The Search for [[Shangri-La]]: A Journey into Tibetan History*. Little, Brown and Company. Reprint: Abacus, London. 2000. .
* "A Tibetan Guide for Pilgrimage to Ti-se (Mount Kailas) and mTsho Ma-pham (Lake Manasarovar)." Toni Huber and Tsepak Rigzin. In: *Sacred Spaces and Powerful Places In Tibetan Culture: A Collection of Essays*. (1999) Edited by Toni Huber, pp.&nbsp;125–153. The Library of Tibetan Works and Archives, Dharamsala, H.P., India. .

## তথ্যসূত্র

## বহিঃসংযোগ

*The Pilgrimage Kora Around Lake Manasarovar
*Kailash Manasarovar Yatra 2012 News 
*Kailash Manasarovar Yatra History
*Kailash Manasarovar Yatra Guide

বিষয়শ্রেণী:জলভূমি
বিষয়শ্রেণী:তিব্বত স্বায়ত্তশাসিত অঞ্চলের হ্রদ
বিষয়শ্রেণী:তিব্বতের জলভূমি
বিষয়শ্রেণী:হিন্দু তীর্থস্থান সাইট
বিষয়শ্রেণী:হিন্দু তীর্থ
বিষয়শ্রেণী:পবিত্র হ্রদ
বিষয়শ্রেণী:সিন্ধু অববাহিকা
বিষয়শ্রেণী:চীনের হিন্দু মন্দির
বিষয়শ্রেণী:চীনের বৌদ্ধ মন্দির
বিষয়শ্রেণী:গঙ্গা অববাহিকা
বিষয়শ্রেণী:তিব্বতের হ্রদ
বিষয়শ্রেণী:হিন্দু মন্দির
বিষয়শ্রেণী:বৌদ্ধ বিহার
বিষয়শ্রেণী:ব্রহ্মপুত্র নদ
আরব সাগর

**আরব সাগর** () বা **সিন্ধু সাগর** ভারত মহাসাগরের অংশবিশেষ, যার পশ্চিমে রয়েছে আরব উপদ্বীপ এবং পূর্বে ভারতীয় উপমহাদেশ। এর উত্তরে ইরান ও পাকিস্তান। দক্ষিণে এটি ভারত মহাসাগরের মূল অংশের সাথে মিলে গেছে। আরব সাগরের মূল বাহুগুলির মধ্যে আছে লোহিত সাগরের সাথে সংযোগকারী আদান উপসাগর এবং পারস্য উপসাগরের সাথে সংযোগ স্থাপনকারী ওমান উপসাগর। আরব সাগরের সর্বোচ্চ বিস্তার ২,৪০০ কিলোমিটার। এর সর্বোচ্চ গভীরতা ৫,০০০ মিটার। পাকিস্তানের করাচি এবং ভারতের মুম্বই এই সাগরের তীরে অবস্থিত প্রধান সমুদ্র বন্দর।

## বর্ণনা
থাম্ব|বাম|মহাশ্যুন্য থেকে তোলা আরব সাগরের ছবি|193x193পিক্সেল
থাম্ব|ডান|সতের শতকের আরব সাগরের মানচিত্র
আরব সাগরের আয়তন ৩৮,৬২,০০০ বর্গ কিলোমিয়ার। এর সর্বোচ্চ প্রশস্ততা প্রায় ২,৪০০ কিলোমিটার এবং এর সর্বোচ্চ গভীরতা ৪,৬০০ মিটার.। সিন্ধু নদ হল আরব সাগরে পতিত সর্ববৃহৎ নদী।

আরব সাগরের দুটি গুরুত্বপূর্ণ শাখা রয়েছে, এগুলো হল এডেন উপসাগর যা দক্ষিণ-পশ্চিমে বাব-আল-মান্দিবকে লোহিত সাগরের সাথে মিলিয়েছে আর একটি হল ওমান উপসাগর যা উত্তর-পূর্বে পারস্য উপসাগরকে আরব সাগরের সাথে মিশিয়েছে।

সোমালিয়া, জিবুতি, ইয়েমেন, ওমান, ইরান, পাকিস্তান, ভারত এবং মালদ্বিপের সাথে আরব সাগরের সংযোগ রয়েছে। আর কিছু বড় শহর যেমন করাচী, পানিশী, ওরমারা, এডেন, মাসকট, মুম্বই, কেটি, সালালাহ ও দুকুম আরব সাগরের তীরে অবস্থিত।
## বাণিজ্য পথ
থাম্ব|বাম|আরব সাগরের বিভিন্ন বাণিজ্য পথ|176x176পিক্সেল
শতাব্দির পর শতাব্দি ধরে আরব বণিকেরা বিভিন্ন মহাদেশে ব্যবসা বাণিজ্য করার জন্য এই আরব সাগরকে বাণিজ্য পথ হিসেবে ব্যবহার করেছে। খৃষ্টপূর্ব দ্বিতীয় শহস্রাব্দকে নৌযাত্রার শহশ্রাব্দ বলা হয় আরব সাগরের ক্রমবর্ধমান নৌযাত্রার সূচনা হওয়ার ফলেই।

অতি প্রাচীন সয়তাগুলো এই আরব সাগরের তীর ঘেঁষে অনেক ছোট ছোট বন্দর তৈরী করেছিলো বিভিন্ন পন্যদ্রব্য ও মালামাল পরিবহনের জন্য। এদের মধ্যে মিশরীয় সভ্যতা, আলেক্সান্দ্রিয়া সভ্যতা অন্যতম। এইসব প্রাচীন সভ্যতা থেকে সূচনা হয়ে আজ পর্যন্ত আরব সাগর সমগ্র পৃথিবীর জন্য একটি গুরুত্বপূর্ণ বাণিজ্য রুট হিসেবে আজও অতি গুরুত্বপূর্ণ।

## তথ্যসূত্র



বিষয়শ্রেণী:সাগর
বিষয়শ্রেণী:জলভূমি
বিষয়শ্রেণী:ভারত মহাসাগরের সাগর
বিষয়শ্রেণী:এশিয়ার সাগর
বিষয়শ্রেণী:আরব উপদ্বীপ
বিষয়শ্রেণী:পাকিস্তান–ভারত সীমান্ত
বিষয়শ্রেণী:ওমান-ইয়েমেন সীমান্ত
বিষয়শ্রেণী:পাকিস্তানের জলরাশি
বিষয়শ্রেণী:ভারতের জলরাশি
বিষয়শ্রেণী:ওমানের জলরাশি
বিষয়শ্রেণী:ইয়েমেনের সাগর
বিষয়শ্রেণী:সোমালিয়ার জলরাশি
বিষয়শ্রেণী:ইরানের জলরাশি
বিষয়শ্রেণী:মালদ্বীপের জলরাশি
আইসক্রিম

ডান|থাম্ব|ইতালীয় আইসক্রিম
**আইসক্রিম, বাস্তানি** বা **জেলাত্তো** এক প্রকারের হিমায়িত ডেজার্ট, যা প্রধানত দুধ বা ক্রিমের সমন্বয়ে তৈরি করা হয় এবং এতে চিনি বা অন্য কোন প্রকারের মিষ্টি, ও কোকোয়া বা ভ্যানিলা জাতীয় মসলা অথবা স্ট্রবেরি বা পিচ জাতীয় ফলের রস দেওয়া হয়। মিশ্রণটি পানির হিমাঙ্কের নিচে ঠাণ্ডা করা হয়। এটি একটি স্বাদযুক্ত ক্রিম বেস এবং তরল নাইট্রোজেন একসাথে ঝাঁকিয়েও তৈরি করা যেতে পারে।

## ইতিহাস
আইসক্রিম একটি জনপ্রিয় খাবার। আইসক্রিমের জন্মস্থান চিনে। ইতালীয় পর্যটক মার্কো পোলো আইসক্রিম তৈরির কৌশলটি চিন থেকে ইউরোপে নিয়ে আসেন। তৎকালীন সময়ে কুবলাই খানের লোকেরা ঠেলাগাড়ি করে জমাট দুধের খাবার বিক্রি করতো। মার্কো পোলো খাবারটি খেয়ে পছন্দ করেন এবং এর কৌশল শিখে নেন। এই খাবারটির নাম পরে হয় আইসক্রিম। ১৫৩৩ সালে আইসক্রিম ইতালি থেকে প্রথম ফ্রান্সে আসে এবং সেখান থেকে পরে যায় ইংল্যান্ডে। এরপর আমেরিকাসহ পৃথিবীর বিভিন্ন দেশে আইসক্রিম ছড়িয়ে পড়ে। ১৯০০ সাল হতে আইসক্রিমের বাণিজ্যিক উৎপাদন শুরু হয়।

## উপাদান
আইসক্রিম একটি দুগ্ধজাত খাদ্য। উপযুক্ত উপাদানের পাস্তুরিত মিশ্রণকে জমাট বাঁধিয়ে আইসক্রিম উৎপন্ন করা হয়। আইসক্রিমের মধ্যে দুগ্ধ চর্বি, দুগ্ধজাত উপাদান ছাড়াও চিনি, ভুট্টার সিরাপ, জল, সুস্বাদু ও সুগন্ধিকারক বস্তু যেমন চকলেট, ভ্যানিলা, বাদাম, ফলের রস ইত্যাদি যোগ করা হয়। হিমায়ন প্রক্রিয়ার সময় যে বায়ু একত্রীভূত করা হয় সে বায়ুও আইসক্রিমের গুরুত্বপূর্ণ উপাদান।

## তথ্যসূত্র


বিষয়শ্রেণী:মিষ্টান্ন
বিষয়শ্রেণী:দুগ্ধজাত পণ্য
বিষয়শ্রেণী:খাদ্যের ধরন
বিষয়শ্রেণী:বৈশ্বিক রন্ধনশৈলী
২০০৬

**২০০৬** গ্রেগরীয় বর্ষপঞ্জির একটি সাধারণ বছর যা রবিবার দিয়ে শুরু হয়েছে।

## ঘটনাবলি
### জানুয়ারি
### ফ্রেব্রুয়ারি
### মার্চ
### এপ্রিল
### মে
* মে ২০ - কানাডা ও অস্ট্রেলিয়া পারমাণবিক রপ্তানি প্রতিরক্ষার জন্য চুক্তি সম্পাদন করে। এ দেশ দুটিতে সবচেয়ে বেশি ইউরেনিয়াম সঞ্চয় আছে।
* মে ২০ - চিনে বিশ্বের সর্ববৃহৎ জলবিদ্যুৎ কেন্দ্র প্রতিষ্ঠার জন্য ঐতিহাসিক থ্রি গর্জেস বাঁধ (Three Gorges Dam) নির্মাণ সমাপ্ত হয়। এর কাজ শুরু হয় ১৯৯৭ সালে।
* মে ২১ - বাংলাদেশে সাবমেরিন কেবল সিস্টেমের উদ্বোধন হয়। এ কেবলের সাথে বিশ্বের ১৪ টি দেশ যুক্ত রয়েছে।

### জুন
### জুলাই
* জুলাই ৮ - দীর্ঘ ৪৪ বছর বন্ধ থাকার পর এই সীমান্তপথটি ভারত চিনের সাথে বাণিজ্যের উদ্দেশ্যে খুলে দেয়।
### আগস্ট
### সেপ্টেম্বর
### অক্টোবর
### নভেম্বর
### ডিসেম্বর
## জন্ম

### মে
* ২৯ মে - গুকেশ ডোম্মারাজু, ভারতীয় দাবা গ্র্যান্ডমাস্টার।

## মৃত্যু

### জুন
* ১৭ জুন - আনোয়ার পারভেজ, বাংলাদেশী সুরকার, সঙ্গীত পরিচালক, ও সঙ্গীতজ্ঞ।

### জুলাই
* ৮ জুলাই - জুন অ্যালিসন, মার্কিন অভিনেত্রী, নৃত্যশিল্পী ও গায়িকা। (জ. ১৯১৭)

### আগস্ট
* ১৭ আগস্ট - শামসুর রহমান, বাংলাদেশী কবি। (জ. ১৯২৯)

## ডিসেম্বর
 
]]]

## নোবেল পুরস্কার
right|100px
* রসায়ন - রজার কর্নবার্গ
* অর্থনীতি - এডমন্ড এস ফেল্পস
* সাহিত্য - ওরহান পামুক
* শান্তি - মুহাম্মদ ইউনূস, গ্রামীণ ব্যাংক
* পদার্থবিজ্ঞান - জন সি ম্যাথার, জর্জ এফ স্মুট
* চিকিৎসাবিজ্ঞান - অ্যান্ড্রু জেড ফায়ার, ক্রেগ মেলো

## তথ্যসূত্র

বিষয়শ্রেণী:২০০৬
ওসাকা

[থাম্ব|[ওসাকা প্রাসাদ]]
থাম্ব|ওসাকা কেন্দ্রীয় পাবলিক হল
 জাপানের একটি প্রধান নগর, হোনশু দ্বীপের পশ্চিমে অবস্থিত এবং ওসাকা উপসাগরের সঙ্গে সম্মুখীন, প্রাচীনকালে ছিল কিয়োটোর বহির্বন্দর। কিয়োটো, কোবে নগর যথাক্রমে কেইহানশিন হিসেবে পরিচিত। পশ্চিম জাপান, কিনকি অঞ্চল, কেইহানশিন, এবং ওসাকার প্রশাসন, শিল্প,সংস্কৃতি, যোগাযোগ কেন্দ্র ওসাকা প্রিফেকচারের অধীনে অন্তর্ভুক্ত। এটি ওসাকা প্রিফেকচারের রাজধানী এবং সবচেয়ে জনবহুল শহর এবং টোকিও ও ইয়োকোহামার পরে জাপানের তৃতীয় সবচেয়ে জনবহুল শহর।

ওসাকাকে ঐতিহ্যগতভাবে জাপানের অর্থনৈতিক কেন্দ্র হিসেবে বিবেচনা করা হতো। কোফুন যুগে (৩০০-৫৩৮) এটি একটি গুরুত্বপূর্ণ আঞ্চলিক বন্দর হিসেবে বিকশিত হয়েছিল এবং ৭ম ও ৮ম শতাব্দীতে এটি সংক্ষিপ্ত সময়ের জন্য রাজকীয় রাজধানী হিসাবে কাজ করেছিল। ওসাকা এডো যুগেও (১৬০৩-১৮৬৭) বিকশিত হতে থাক এবং জাপানি সংস্কৃতির একটি কেন্দ্র হিসাবে পরিচিত হয়। মেইজি পুনরুদ্ধারের পরে, ওসাকা ব্যাপক আকারে প্রসারিত হয়েছিল এবং দ্রুত শিল্পায়নের মধ্য দিয়ে গিয়েছিল। ১৮৮৯ সালে, ওসাকা আনুষ্ঠানিকভাবে একটি পৌরসভা হিসাবে প্রতিষ্ঠিত হয়।

## ব্যুৎপত্তি
*ওসাকা* শব্দের অর্থ "বড় পাহাড়" বা "বড় ঢাল"। কবে নানিওয়াতে এই নামটি প্রাধান্য পেয়েছে তা স্পষ্ট নয়, তবে এ নামের প্রাচীনতম লিখিত প্রমাণ ১৪৯৬ সালে। 

এডো সময়কালে, (*Ōsaka*) এবং (*Ōsaka*) শব্দের মিশ্র ব্যবহার ছিল। কাঞ্জি  (পৃথিবী) শব্দটিও  (ঘোড়া) শব্দের অনুরূপ।

পুরানো কাঞ্জি (坂) শব্দটির ব্যবহার এখনও খুব সীমিত। এটি সাধারণত শুধুমাত্র ঐতিহাসিক প্রেক্ষাপট বোঝাতে ব্যবহৃত হয়। একটি সংক্ষিপ্ত রূপ হিসাবে, আধুনিক কাঞ্জি () বলতে ওসাকা শহর বা ওসাকা প্রশাসনিক অঞ্চলকে বোঝায়।

## ভূগোল এবং জলবায়ু

### ভূগোল
থাম্ব|260x260পিক্সেল|ওসাকার স্যাটেলাইট ছবি
শহরের পশ্চিম দিকে ওসাকা উপসাগর অবস্থিত, এটি দশটিরও বেশি উপশহর দ্বারা সম্পূর্ণরূপে বেষ্টিত, যার প্রতিটিই ওসাকা প্রশাসনিক অঞ্চলে অবস্থিত। তবে উত্তর-পশ্চিমের শহর আমাগাসাকি হিয়োগো প্রশাসনিক অঞ্চলের অন্তর্গত। শহরটি ওসাকা প্রশাসনিক অঞ্চলের মধ্যে থাকা অন্য যে কোনো শহর বা গ্রামের তুলনায় বৃহত্তর এলাকা (প্রায় ১৩%) দখল করে আছে। ১৮৮৯ সালে যখন শহরটি প্রতিষ্ঠিত হয়, তখন এটির আয়তন ছিল প্রায় । বর্তমানে শহরটির আয়তন প্রায় ২২৩ বর্গকিলোমিটার।

### জলবায়ু
ওসাকা আর্দ্র উপক্রান্তীয় জলবায়ু অঞ্চলে অবস্থিত।

এর শীতকাল সাধারণত মৃদু হয়, জানুয়ারী হল সবচেয়ে শীতলতম মাস যার গড় তাপমাত্রা সর্বোচ্চ । শহরে শীতকালে খুব কমই তুষারপাত হয়। বর্ষা মৌসুমের গড় শুরু এবং শেষের তারিখ যথাক্রমে ৭ জুন এবং ২১ জুলাই।  গ্রীষ্মকাল খুব গরম এবং আর্দ্র হয়। আগস্ট মাস হলো সবচেয়ে উষ্ণতম মাস। এ মাসে ওসাকার দৈনিক তাপমাত্রা গড়  এ পৌঁছায়, রাতে গড় তাপমাত্রা সাধারণত  এর কাছাকাছি থাকে। জুলাইয়ের শেষ থেকে আগস্টের শেষ পর্যন্ত, গ্রীষ্মের তাপ এবং আর্দ্রতা শীর্ষে থাকে এবং বৃষ্টিপাত কিছুটা কমে যায়। ওসাকাতে সেপ্টেম্বর এবং অক্টোবরের শুরুতে দক্ষিণ বা দক্ষিণ-পশ্চিম থেকে আসা টাইফুন সহ বিভিন্ন সামুদ্রিক আঘাত হানে।

## তথ্যসূত্র


বিষয়শ্রেণী:জাপানের শহর
বিষয়শ্রেণী:জাপানের জনবহুল উপকূলীয় স্থান
রেডন

থাম্ব|রেডনের বৈদ্যুতিন শেল
থাম্ব|রেডনের বর্ণালী রেখা
**রেডন** (radon, Rn) পর্যায় সারণীর ৮৬তম মৌল। নিষ্ক্রিয় গ্যাসের মধ্যে এটিই সবচেয়ে ভারী। এটি অত্যন্ত তেজস্ক্রিয় এবং প্রকৃতিতে এর প্রাচুর্য খুবই কম। আমরা রেডন বলতে যা বুঝি তা প্রকৃতপক্ষে ৮৬তম রাসায়নিক মৌলের তিনটি সমস্থানিক মিশ্রণের নাম। এই মিশ্রণগুলোর একটির পর আরেকটি আবিষ্কৃত হয় এবং প্রত্যেককেই প্রসর্গ বলা হয়।

## নামকরণ
রেডিয়ামের প্রসর্গ হিসেবে রেডন নামটির উদ্ভব হয়। এই নামটি প্রস্তাব করেছিলেন বিজ্ঞানী রামজে। লাতিন ভাষায় এর অর্থ প্রদীপ্ত।

## আবিষ্কারের ইতিহাস

প্রাকৃতিক প্রাচুর্য কম হওয়ার কারণে দীর্ঘদিন রেডন মৌলটিকে খুঁজে পাওয়া যায়নি। ডব্লিউ রামজে এবং এম ট্রাভার্স এটি ছাড়া অন্যান্য নিষ্ক্রিয় গ্যাসগুলো আবিষ্কার করে ফেলেছিলেন। রেডন আবিষ্কারের জন্য যথারীতি তেজস্ক্রিয়ামিতি পদ্ধতির আশ্রয় নিতে হয়েছিল। রেডন আবিষ্কার করতে গিয়ে যে প্রসর্গগুলো আবিষ্কৃত হয় সেগুলো ছিল প্রথম গ্যাসীয় তেজস্ক্রিয় পদার্থ। তাই এর মাধ্যমে তেজস্ক্রিয়তা গবেষণার ইতিহাসে নতুন দিগন্তের সূত্রপাত ঘটে।

১৮৯৯ সালের শুরুর দিকে রসায়নবিদ আর্নেস্ট রাদারফোর্ড তার সহগবেষক আর ওয়েন্‌স-এর সাথে মিলে থোরিয়াম যৌগের তেজস্ক্রিয়তা নিয়ে গবেষণা করছিলেন। একদিন ওয়েন্‌স গবেনাগারে প্রবেশের সময়ে দরজাটি বেশ জোরে খোলেন। দরজার কাছাকাছিই থোরিয়াম যৌগের বিক্রিয়া সংক্রান্ত গবেষণাটি চলছিল। গবেষকগণ লক্ষ্য করলেন, দরজা খোলার কারণে কক্ষে যে বাতাস প্রবেশ করেছে তার প্রভাবে থোরিয়াম প্রস্তুতকরণের সময়কার বিকিরণের তীব্রতা কমে গেছে। প্রথমে এই ঘটনাটিকে তারা খুব একটা গুরুত্ব দেননি। কিন্তু অচিরেই বুঝতে পারেন হালকা বাতাস প্রবাহিত হলেও থোরিয়ামের তেজস্ক্রিয়তা অনেক কমে যায়। এ থেকে রাদারফোর্ড ও ওয়েন্‌স বুঝতে পারেন থোরিয়াম থেকে অবিরাম ধারায় তেজস্ক্রিয় গ্যাস নির্গত হয়। তারা একে থোরিয়ামের প্রসর্গ বলেন এবং নাম দেন থোরন। লাতিন ভাষায় থোরন শব্দের অর্থ প্রবাহিত হওয়া।

এরপর ধারণা করা হয়েছিল, অন্যান্য সব তেজস্ক্রিয় পদার্থই প্রসর্গ নির্গত করতে পারে। ১৯০০ সালে জার্মান পদার্থবিজ্ঞানী ই ডর্ন রেডিয়মের প্রসর্গটি আবিষ্কার করেন এবং এর নাম দেয়া হয় রেডন। এর তিন বছর পর দ্যবিয়েন অ্যাক্টিনিয়ামের প্রসর্গ আবিষ্কার করেন। এভাবে দুটি নতুন গ্যাসীয় তেজস্ক্রিয় পদার্থ তথা প্রসর্গ পাওয়া যায় যাদের নাম রেডন এবং অ্যাক্টিনন। থোরন, রেডন এবং অ্যাক্টিননের মধ্যে কেবলমাত্র অর্ধায়ুর পার্থক্য ছিল। তাদের অর্ধায়ু যথাক্রমে ৫১.৫ সেকেন্ড, ৩.৮ দিন এবং ৩.০২ সেকেন্ড। রেডনের অর্ধায়ু সবচেয়ে বেশি হওয়ায় পরবর্তীতে প্রসর্গ সংক্রান্ত গবেষণায় একে ব্যবহার করা হতো। অর্ধায়ু ছাড়া এদের ধর্মে অন্য কোন পার্থক্য ছিল না। এদের কেউই রাসায়নিক বিক্রিয়ায় অংশ নিত না, অর্থাৎ এরা সবাই নিষ্ক্রিয় গ্যাস ছিল। পরে অবশ্য দেখা যায় এদের পারমাণবিক ভর ভিন্ন ভিন্ন। রেডনকে নয় পর্যায় সারণীতে স্থান দেয়া গেল। কিন্তু অন্য দুটি গ্যাসীয় মৌলের জন্য জেননের পরে মাত্র একটি ঘর খালি ছিল। অবশেষে কেবল রেডনই টিকে যায় এবং একে পর্যায় সারণীতে অন্তর্ভুক্ত করে নেয়া হয়। অন্যতম কারণ একমাত্র এরই অর্ধায়ু যথেষ্ট ছিল।

## আরও দেখুন
* পর্যায় সারণী
* নিষ্ক্রিয় গ্যাস

বিষয়শ্রেণী:মৌলিক পদার্থ
বিষয়শ্রেণী:নিষ্ক্রিয় গ্যাস
বিষয়শ্রেণী:মাটি দূষণ
বিষয়শ্রেণী:আন্তর্জাতিক কর্কটরোগ গবেষণা সংস্থার তালিকাভুক্ত ১ম দলের কর্কটরোগ উৎপাদক
বিষয়শ্রেণী:কর্কটরোগ উৎপাদক
বিষয়শ্রেণী:শিল্প গ্যাস
এনিয়াক

ডান|থাম্ব|এনিয়াক এর ছবিএনিয়াক (ENIAC) হচ্ছে ইলেক্ট্রনিক নিউমেরিক্যাল ইন্টিগ্রেটর এন্ড কম্পিউটার (Electronic Numerical Integrator and Computer)। এটিই প্রথম প্রোগ্রাম চালানোর মতো ডিজিটাল কম্পিউটার। এ থেকেই কম্পিউটার প্রজন্ম শুরু হয়।
দ্বিতীয় বিশ্বযুদ্ধের সময় যুক্তরাষ্ট্র সেনাবাহিনী একটি পুরোপুরি ইলেক্ট্রনিক কম্পিউটার নির্মাণের পরিকল্পনা নিলে আধুনিক কম্পিউটারের জনক ভন নিউম্যান, প্রেসপার একর্টি জুনিয়র, এবং হারম্যান গোল্ডস্টেইনের মতো কম্পিউটার মহারথী মুর স্কুল অব ইলেক্ট্রিক্যাল ইঞ্জিনিয়ারিং এবং পেনসিলভানিয়া ইউনিভার্সিটিতে যোগ দেন। পঞ্চাশ ফুট বাই ত্রিশ ফুটের ভূ-গর্ভস্থ কক্ষে চল্লিশ জন বিজ্ঞানী তিন দেয়াল জুড়ে থাকা এই কম্পিউটার চালাতেন।এখানে ১৮০০ ভ্যাকুয়াম টিউব ব্যবহার করা হয়েছিলো।

## তথ্যসূত্র

বিষয়শ্রেণী:কম্পিউটিং-এর ইতিহাস
বিষয়শ্রেণী:অনন্য কম্পিউটার
বিষয়শ্রেণী:মেইনফ্রেম কম্পিউটার
বিষয়শ্রেণী:মার্কিন যুক্তরাষ্ট্রে বিজ্ঞান ও প্রযুক্তি
বিষয়শ্রেণী:কম্পিউটারের শ্রেণি
বিষয়শ্রেণী:সুপারকম্পিউটার
বিষয়শ্রেণী:১৯৪২-এ প্রতিষ্ঠিত
বিষয়শ্রেণী:মার্কিন উদ্ভাবন
বিষয়শ্রেণী:কম্পিউটার সিস্টেম
বিষয়শ্রেণী:মার্কিন সেনাবাহিনী
বিষয়শ্রেণী:কম্পিউটার হার্ডওয়্যার
বিষয়শ্রেণী:সিরিয়াল কম্পিউটার
ইউরেনিয়ামোত্তর মৌল

থাম্ব|ইউরেনিয়াম
যেসব মৌল পর্যায় সারণীতে ইউরেনিয়ামের পরে অবস্থিত অর্থাৎ যাদের পারমাণবিক সংখ্যা ৯২ এর অধিক তাদেরকে **ইউরেনিয়ামোত্তর মৌল** বলা হয়। সর্বশেষ ১০ নভেম্বর ২০১৬ তারিখে ১১৮ নং মৌলের নামকরণ সম্পন্ন করা হয়েছে। এতে করে ৭টি পর্যায় সম্পূর্ণতা লাভ করেছে।

## ইউরেনিয়ামোত্তর মৌলের তালিকা

# নেপচুনিয়াম - Np (৯৩)
# প্লুটোনিয়াম - Pu (৯৪)
# অ্যামেরিসিয়াম - Am (৯৫)
# কুরিয়াম - Cm (৯৬)
# বার্কেলিয়াম - (৯৭)
# ক্যালিফোর্নিয়াম - Bk (৯৮)
# আইনস্টাইনিয়াম - Es (৯৯)
# ফার্মিয়াম - Fm (১০০)
# মেন্ডেলিভিয়াম - Md (১০১) - Unu
# নোবেলিয়াম - No (১০২) - Unb
# লরেনসিয়াম - Lr (১০৩) - Unt
# রাদারফোর্ডিয়াম - Rf (১০৪) - Unq
# ডুবনিয়াম - Db (১০৫) - Unp
# সিবোর্গিয়াম - Sg (১০৬) - Unh
# বোহরিয়াম - Bh (১০৭) - Uns
# হাসিয়াম - Hs (১০৮) - Uno
# মিটনেরিয়াম - Mt (১০৯) - Une
# ডার্মস্টেডিয়াম - Ds (১১০) - Uun
# রন্টজেনিয়াম - Rg (১১১) - Uuu
# কোপার্নিসিয়াম - Cn (১১২) - Uub
# নিহোনিয়াম - Nh (১১৩) - Uut
# ফ্লেরোভিয়াম - Fl (১১৪) - Uuq
# মস্কোভিয়াম - Mc (১১৫) - Uup
# লিভারমোরিয়াম - Lv (১১৬) - Uuh
# টেনেসিন - Ts (১১৭) - Uus
# ওগানেসন - Og (১১৮) - Uuo

এদের মধ্যে ১১টি মৌল অর্থাৎ নেপচুনিয়াম থেকে লরেনসিয়াম পর্যন্ত মৌলগুলো অ্যাক্টিনাইড সিরিজের অন্তর্ভুক্ত। অন্য মৌলগুলো যাদের পারমাণবিক সংখ্যা ১০৩ এর অধিক তাদেরকে ট্রান্সঅ্যাক্টিনাইড মৌল বলা হয়। সকল ইউরেনামোত্তর মৌলসমূহ অস্থিতিশীল এবং তেজস্ক্রিয়তার কারণে ক্ষয়শীল। এদের অর্ধায়ু লক্ষ লক্ষ বছর থেকে শুরু করে কয়েক সেকেন্ড পর্যন্ত হতে পারে।

এই মৌল সমূহের মধ্য কেবল দুটি প্রকৃতিতে পাওয়া যায়। এ দুটি হল নেপচুনিয়াম এবং প্লুটোনিয়াম। বাকিগুলো নিউক্লিয় বিক্রিয়ার মাধ্যমে তৈরি করা হয়েছে। এই মৌলগুলো নিয়ে গবেষণার ফলে মৌলের অনেক গাঠনিক বৈশিষ্ট্য আবিষ্কার করা সম্ভব হয়েছে এবং পরবর্তী মৌল সম্বন্ধে ভবিষ্যদ্বাণী করা সম্ভব হয়েছে। এতে ধারণা করা হচ্ছে যে সর্বোচ্চ পারমাণবিক সংখ্যাবিশিষ্ট মৌলটির পারমিনবিক সংখ্যা ১৭০ থেকে ২১০ এর মধ্যে হবে।

## উৎস
* IUPAC upgrades
* উচ্চ মাধ্যমিক রসায়ন প্রথম পত্র - প্রফেসর মো. মহির উদ্দিন, লায়লা মুসতারিন, ড. তানভীর মুসলিম, হাছিনা বেগম।
* ব্রিটানিকা বিশ্বকোষ (Encyclopedia Britannica)

## আরও দেখুন
* পর্যায় সারণী
* ইউরেনিয়াম
* ট্রান্সঅ্যাক্টিনাইড
* অ্যাক্টিনাইড শ্রেণী
* ইউপ্যাক

## তথ্যসূত্র

বিষয়শ্রেণী:মৌলিক পদার্থ
বিষয়শ্রেণী:নিউক্লীয় পদার্থবিজ্ঞান
বিষয়শ্রেণী:মৌলিক পদার্থের দল
আলোক বর্ষ

**আলোক বর্ষ** () একটি দৈর্ঘ্য পরিমাপের একক, যা দিয়ে জ্যোতির্বিদ্যা সম্পর্কিত দূরত্ব মাপা হয়। এক আলোক বর্ষ সমান ৯৪৬ হাজার কোটি কিলোমিটার। ইন্টারন্যাশনাল অ্যাস্ট্রোনমিক্যাল ইউনিয়নের সংজ্ঞা অনুসারে এক আলোক বর্ষ হল এক জুলীয় বছরে (৩৬৫.২৫ দিন) শূন্য মাধ্যমে আলো যত দূরত্ব অতিক্রম করে সেই দূরত্ব। 'বর্ষ' শব্দটি যুক্ত হওয়ার কারণে দৈর্ঘ্যের এই এককটি মাঝে মাঝে সময়ের একক হিসেবে ভুল করা হয়, কারণ 'বর্ষ' বা 'বছর' হল সময়ের একক।

## তথ্যসূত্র

বিষয়শ্রেণী:দূরত্বের একক
বিষয়শ্রেণী:দৈর্ঘ্যের একক
বিষয়শ্রেণী:জ্যোতির্বিজ্ঞানে ব্যবহৃত একক
ডেটল

**ডেটল** (**প্যারাক্লোরোমেটাক্সিজাইলেনল** বা **পিসিএমএক্স** নামেও পরিচিত) হল এক ধরনের জীবাণুনাশক তরল। **4-ক্লোরো-2,3-ডাইমিথাইলফেনল** নামের এই জৈব যৌগটির বাণিজ্যিক নাম ডেটল। এর প্রস্তুতকারক যুক্তরাজ্যের রেকিট বেনকিসার নামক প্রতিষ্ঠান।

## গাঠনিক উপাদান
ডেটলের মধ্যে ক্লোরোজাইলেনল (C8H9ClO), আইসো প্রোপানল, পাইন অয়েল, ক্যাস্টার অয়েল, সাবান ও পানি থাকে। তবে ক্লোরোজাইলেনলই মুখ্য উপাদান। ডেটলে এর পরিমাণ প্রায় ৪.৮% (W/V)। এর অণুতে -OH মূলকের সংখ্যা ৩টি, তাই পানির অণুর সাথে হাইড্রোজেন বন্ধন করে এটি পানিতে খুবই কম পরিমাণে দ্রবীভূত হয়। এর অন্য উপাদান, পাইন অয়েল অপোলার দ্রাবক। দ্রবণে উক্ত দ্রাবক যোগ করে ক্লোরোজাইলেনলের দ্রাব্যতা বাড়ানো হয়। ক্ষারীয় করার জন্য দ্রবণে সাবান যোগ করা হয় এবং এর ফলে ক্লোরোজাইলেনলের দ্রাব্যতা আরো বাড়ে। এরই সাথে প্রয়োজনীয় আইসো প্রোপানল ও পানি যোগ করে ডেটল উৎপাদন শেষ করা হয়।

ডেটলের pH মান ১০-এর মধ্যেই নিয়ন্ত্রণ করা হয়।

## ব্যবহারপ্রণালী
এটি গাঢ় বাদামি রং এর তরল, একে অবশ্যই পানি মিশ্রিত (প্রায় সকল জীবাণুনাশক তরল) করে ব্যবহার করতে হয়, নয়ত নরম চামড়া (চোখের নিচে, মুখ) পুড়ে যেতে পারে।পচন নিবারক হিসাবে ডেটল ব্যবহার   হয়।

## টীকা

## তথ্যসূত্র
* 
* 

বিষয়শ্রেণী:ঔষধ প্রস্তুতি ও ব্যবহার বিজ্ঞান
বিষয়শ্রেণী:জীবাণুনাশক তরল
বিষয়শ্রেণী:রেকিট বেনকিসার ব্র্যান্ড
বিষয়শ্রেণী:ব্রিটিশ মার্কা
বিষয়শ্রেণী:পরিষ্কারক দ্রব্য
বিষয়শ্রেণী:সংক্রমণ নিবারক
বিষয়শ্রেণী:রেকিট মার্কা
পান্না

**পান্না** মধ্যম থেকে গাঢ় সবুজ রঙের সুন্দর  রত্ন পাথর। ষড়ভূজাকৃতির কেলাস আকারে এটি পাওয়া যায়। বেশির ভাগ পান্নাই ঘোলাটে বর্ণের এবং খুঁতযুক্ত। নিখুঁত ও সুন্দর পান্না খুবই দামি রত্ন। একই ধরনের খনিজ পাথরের সাথে পান্নার পার্থক্য হলো শুধু পান্নাই অভ্র শিলাস্তরে বা চুনাপাথরে পাওয়া যায়। সবচেয়ে বেশি পাওয়া যায় কলম্বিয়ার মুজো এবং এল সিভর খনিতে। উরাল পর্বতমালার টকোভোয়া-তে আভ্রখনিতেও পাওয়া যায়। অবশ্য সেখানে তা বেরিলিয়ামের আকরিক ক্রিসোবেরিল ও ফেনাকাইটের সঙ্গে মিশ্রিত অবস্থায় থাকে। এছাড়াও অস্ট্রিয়া, দক্ষিণ আফ্রিকা ও ভারতের কালিগুমানে পান্না পাওয়া যায়।

## রাসায়নিক গঠন
বেরিল (বেরিলিয়াম অ্যালুমিনোসিলিকেট) এর স্ফটিকের মধ্যে অতি অল্প মাত্রায় ক্রোমিয়াম বা লোহার খাদ থাকলে এরকম রঙের কেলাস হয়।

বিষয়শ্রেণী:রত্নপাথর
আমিনুল ইসলাম বুলবুল

**আমিনুল ইসলাম** (জন্ম: ২ ফেব্রুয়ারি, ১৯৬৮) যিনি **বুলবুল** নামে বেশি পরিচিত, একজন সাবেক বাংলাদেশি ক্রিকেট খেলোয়াড়, যিনি ২০২৫ সালের ৩০ মে থেকে বাংলাদেশ ক্রিকেট বোর্ডের সভাপতির দায়িত্ব পালন করছেন। তিনি বাংলাদেশ জাতীয় ক্রিকেট দলের প্রাক্তন অধিনায়ক। এছাড়া বাংলাদেশর ঘরোয়া লিগে অধিনায়কত্ব করেছেন মোহামেডানের হয়ে।

## ক্যারিয়ার
ক্যারিয়ার এর অধিকাংশ সময় কেটেছে মোহামেডান স্পোর্টিং ক্লাব এর হয়ে খেলে। শেষ মৌসুম কেটেছে বিমান এ। বাংলাদেশ ক্রিকেটের অন্যতম পুরোধা এই সাহসী ক্রিকেটার আমাদের দেশের প্রথম খেলোয়াড় হিসেবে মাইনর কাউন্টি খেলতে ইংল্যান্ড যান। কয়েকটি সফল মৌসুম কেটেছে সেখানে। দীর্ঘ দিনের ভালোবাসার পর বিয়ে করেছেন বন্ধুর ছোট বোন যুইকে। তাকে নিয়েই তার সুখের সংসার।

বাংলাদেশের অভিষেক টেস্টে তারও টেস্ট অভিষেক ঘটে (বিপক্ষ: ভারত নভেম্বর ১০,২০০০)। ক্যারিয়ারের প্রথম মাচে ১৪৫ রান করে সাড়া জাগালেও নির্বাচকদের "নতুনদের সু্যোগ দেবার নীতি"-এর শিকার হয়ে ফর্মে থাকা অবস্থায় জাতীয় দল থেকে বাদ পড়েন, এবং পরে অভিমানবশতঃ অবসর নেন জাতীয় দল থেকে। এরপর তিনি চলে যান অস্ট্রেলিয়ায়। সেখানে একটি কোচিং এর প্রোগ্রাম করে স্থানীয় একটি দলে কোচ-পরবর্তী-খেলোয়াড় হিসেবে কাজ করেছেন। তিনি বাংলাদেশের ফিরে আবাহনী লিমিটেড ক্রিকেট দলের কোচ হিসেবে দায়িত্ব পালন করেছেন।

তিনি ৩০ মে, ২০২৫ তারিখে বিসিবি'র সভাপতি হিসেবে দায়িত্ব গ্রহন করেন।

## রেকর্ড
* বাংলাদেশের প্রথম ক্রিকেটার হিসেবে টেস্টে সেঞ্চুরি করেছিলেন আমিনুল ইসলাম বুলবুল। 

## ক্রিকেট প্রশাসক হিসেবে
২০২৫ সালের ৩০ মে তিনি বাংলাদেশ ক্রিকেট বোর্ড-এর সভাপতি হিসেবে নিয়োগ পান।

## তথ্যসূত্র

## বহিঃসংযোগ

* খেলোয়াড় প্রোফাইল

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশ জাতীয় ক্রিকেট দলের অধিনায়ক
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:ঢাকা বিভাগের ক্রিকেটার
বিষয়শ্রেণী:২০শ শতাব্দীর বাংলাদেশী ক্রিকেটার
বিষয়শ্রেণী:২১শ শতাব্দীর বাংলাদেশী ক্রিকেটার
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:বিমান বাংলাদেশ এয়ারলাইন্সের ক্রিকেটার
বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:বাংলাদেশী ক্রিকেট কোচ
বিষয়শ্রেণী:জাতীয় ক্রীড়া পুরস্কার বিজয়ী
বিষয়শ্রেণী:কমনওয়েলথ গেমসে বাংলাদেশের প্রতিযোগী
বিষয়শ্রেণী:ঢাকা থেকে আগত ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী ক্রিকেট প্রশাসক
বিষয়শ্রেণী:বাংলাদেশ ক্রিকেট বোর্ডের সভাপতি
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
খালেদ মাহমুদ সুজন

**খালেদ মাহমুদ সুজন** (জন্ম: ২৬ জুলাই ১৯৭১; ঢাকা) একজন বাংলাদেশী ক্রিকেটার। তিনি মিডিয়াম-পেস বোলার এবং মিডল-অর্ডারের ব্যাটসম্যান। ১৯৯৮ থেকে ২০০৬ সাল পর্যন্ত তিনি বাংলাদেশ দলে খেলেছেন এবং ২০০৩ থেকে ২০০৪ সাল পর্যন্ত বাংলাদেশ জাতীয় দলের নেতৃত্ব দিয়েছেন। তার ক্রিকেটীয় অলরাউন্ডার দক্ষতার জন্য, তিনি তার সময়ে বাংলাদেশের ক্রিকেট অঙ্গনে যোদ্ধা হিসাবে পরিচিত ছিলেন। ২০১৮ সালে ত্রিদেশীয় সিরিজের আগে তিনি বাংলাদেশ জাতীয় ক্রিকেট দলের প্রযুক্তি পরিচালক হিসাবে কাজ শুরু করেন।

## খেলোয়াড়ী জীবন
### ঘরোয়া
আশির দশকের শেষ দিকে বাংলাদেশ অনূর্ধ্ব-১৯ দলের মাধ্যমে উঠে আসা একজন তরুণ প্রতিভাবান ব্যাটসম্যান হালিম শাহ্ এর সাথে ২০০০-২০০১ সিজনে ঢাকা মেট্রোপলিসের হয়ে জাতীয় লীগে অভিষিক্ত হন খালেদ মাহমুদ সুজন। দুজনই পরে খেলেছেন ঢাকা বিভাগের হয়ে। হালিম শাহ্‌ একদিন আবিষ্কার করেছিলেন সুজন তার দুঃসম্পর্কের চাচা হন, সেই থেকে হালিম শাহ্‌ মাঠের ভেতর এবং বাইরে তাকে “চাচা” ডাকা শুরু করেন, তার দেখাদেখি আশরাফুল এবং অন্য ক্রিকেটাররাও সুজনকে চাচা ডাকতে শুরু করলেন।

এ তালিকাভুক্ত ঘরোয়া ক্রিকেট খেলায় ভাওয়ালপুরের বিপক্ষে ১৪৫ রানে অপরাজিত থেকে তিনি তার একমাত্র শতকটি অর্জন করেন। এটি করার সময় তিনি মিনহাজুল আবেদীন নান্নুর সাথে ৫ম উইকেটে  এ তালিকাভুক্ত ক্রিকেট ইতিহাসের সর্বোচ্চ জুটি গড়েন (২৬৭*)।

### আন্তর্জাতিক

ঘরোয়া ক্রিকেটে একজন অলরাউন্ডার হলেও, আন্তর্জাতিক ক্রিকেটে তিনি বোলিংয়ে বেশি সাফল্য পান। ১৯৯৯ ক্রিকেট বিশ্বকাপে পাকিস্তানকে হারাতে তিনি বিশেষ ভূমিকা রাখেন। এই খেলায় তিনি ২৭ রান করেন ও ১০ ওভারে ৩১ রানের বিনিময়ে ৩ উইকেট লাভ করেন; এর জন্য তিনি ম্যাচসেরার পুরস্কার পান। ২০০৩-০৪ সালে মুলতানে পাকিস্তানের বিপক্ষে তৃতীয় টেস্টে তিনি ৩৭ রানে ৪ উইকেট এবং ৬৮ রানে ৩ উইকেট নিয়েছিলেন।

২০০৬ সালে তিনি আন্তর্জাতিক ক্রিকেট থেকে অবসর নেন এবং শেষ ম্যাচে সম্মানজনক ৩৬ রান করেন। পরে তিনি বাংলাদেশ জাতীয় ক্রিকেট দলের সহকারী কোচ ও পরে প্রধান কোচ হিসাবে দায়িত্ব পালন করেছেন এবং এখন তিনি বোর্ডের পরিচালক হিসেবে দায়িত্বরত আছেন।

## আন্তর্জাতিক পুরস্কার
### একদিনের আন্তর্জাতিক ক্রিকেট
#### ম্যাচসেরা পুরস্কার

## তথ্যসূত্র

## বহিঃসংযোগ

* 

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশ জাতীয় ক্রিকেট দলের অধিনায়ক
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:ঢাকা মেট্রোপলিশের ক্রিকেটার
বিষয়শ্রেণী:ঢাকা বিভাগের ক্রিকেটার
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:ঢাকা থেকে আগত ক্রিকেটার
বিষয়শ্রেণী:বাংলাদেশী ক্রিকেট কোচ
বিষয়শ্রেণী:কমনওয়েলথ গেমসে বাংলাদেশের প্রতিযোগী
বিষয়শ্রেণী:বিএএফ শাহীন কলেজ ঢাকার প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
রফিকউদ্দিন আহমদ

**রফিকউদ্দিন আহমদ** (৩০ অক্টোবর ১৯২৬ – ২১ ফেব্রুয়ারি ১৯৫২) ছিলেন একজন বাংলাদেশী ভাষা আন্দোলনকর্মী যিনি পাকিস্তানের রাষ্ট্রভাষা হিসেবে মাতৃভাষা বাংলাকে স্বীকৃতির দাবিতে তৎকালীন পূর্ব পাকিস্তানে সৃষ্ট বাংলা ভাষা আন্দোলনে ১৯৫২ সালে নিহত হন। বাংলাদেশে রাষ্ট্রীয়ভাবে তাকে শহিদ হিসেবে ভূষিত করা হয়।তিনি ভাষা আন্দোলনের প্রথম শহিদ।

## প্রারম্ভিক জীবন
রফিকউদ্দিন ১৯২৬ সালের ৩০ অক্টোবর মানিকগঞ্জ জেলার সিংগাইর উপজেলার পারিল বলধারা গ্রামে জন্মগ্রহণ করেন। তার পিতার নাম আবদুল লতিফ ও মাতার নাম রাফিজা খাতুন। এই দম্পতির পাঁচ ছেলে ও দুই মেয়ের মধ্যে রফিক ছিলেন বড় সন্তান। রফিকের দাদার নাম মো: মকিম।

১৯৪৯ সালে রফিক স্থানীয় বায়রা উচ্চ বিদ্যালয় থেকে মাধ্যমিক সম্পন্ন করে মানিকগঞ্জ দেবেন্দ্র কলেজের বাণিজ্য বিভাগে ভর্তি হন। তবে পড়ালেখে শেষ না করে তিনি ঢাকায় এসে পিতার মুদ্রণশিল্প ব্যবসায় যুক্ত হন। ঢাকায় তিনি পুনরায় তৎকালীন জগন্নাথ কলেজে (বর্তমান জগন্নাথ বিশ্ববিদ্যালয়) হিসাব বিজ্ঞান বিভাগে ভর্তি হন।

## ভাষা আন্দোলনে অংশগ্রহণ
right|thumb|শহীদ রফিক স্মৃতি জাদুঘর
রফিক ভাষা আন্দোলনের দাবিতে সোচ্চার ছিলেন এবং সক্রিয় একজন আন্দোলনকারী হিসেবে মিছিলে অংশগ্রহণ করেন। বাংলা ভাষাকে পাকিস্তানের অন্যতম রাষ্ট্রভাষা করার দাবিতে ১৯৫২-র ২১শে ফেব্রুয়ারি ঢাকা মেডিকেল কলেজের সম্মুখের রাস্তায় ১৪৪ ধারা ভেঙ্গে ছাত্র-জনতা বিক্ষোভ প্রদর্শন করে। মিছিলটি ঢাকা মেডিকেল কলেজ হাসপাতালের হোস্টেল প্রাঙ্গনে আসলে পুলিশ গুলি চালায়, এতে রফিকউদ্দিন মাথায় গুলিবিদ্ধ হন এবং ঘটনাস্থলেই তার মৃত্যু হয়। মেডিকেল হোস্টেলের ১৭ নম্বর রুমের পূর্বদিকে তার লাশ পড়ে ছিল। ছয় সাত জন আন্দোলনকর্মী তার লাশ এনাটমি হলের পেছনের বারান্দায় এনে রাখেন। তাদের মাঝে ডাঃ মশাররফুর রহমান খান রফিকের গুলিতে ছিটকে পড়া মগজ হাতে করে নিয়ে যান। পরে পুলিশ তার মৃতদেহ মেডিকেল কলেজ হাসপাতালের মর্গে নিয়ে যায় এবং রাত ৩টায় সামরিক বাহিনীর প্রহরায় ঢাকার আজিমপুর কবরস্থানে তাকে সমাহিত করা হয়।

## মৃত্যু পরবর্তী
ভাষা আন্দোলনে তার আত্মত্যাগের জন্য ২০০০ সালে বাংলাদেশ সরকারে তাকে মরণোত্তর একুশে পদক প্রদান করে। এছাড়া তার গ্রামের নাম পরিবর্তন করে রফিকনগর করা হয় এবং ২০০৪ সালের ফেব্রুয়ারিতে গ্রামে তার নামে ‘ভাষা শহীদ রফিকউদ্দিন আহমদ গ্রন্থাগার ও স্মৃতি জাদুঘর’ প্রতিষ্ঠা করা হয়। জগন্নাথ বিশ্ববিদ্যালয়ে তার নামে একটি প্রাতিষ্ঠানিক ভবনের নাম ‘ভাষাশহীদ রফিক ভবন’ নামকরণ করা হয়। তার স্মৃতির স্মরণে ‘চাঁদের মত চন্দ্রবিন্দু’ নামে একটি নাটক মঞ্চস্থ হয়।

## তথ্যসূত্র

## বহিঃসংযোগ
*

বিষয়শ্রেণী:১৯২৬-এ জন্ম
বিষয়শ্রেণী:১৯৫২-এ মৃত্যু
বিষয়শ্রেণী:বাংলা ভাষা আন্দোলনে শহীদ
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:বাংলাদেশে আগ্নেয়াস্ত্র দ্বারা মৃত্যু
বিষয়শ্রেণী:বাংলাদেশে খুন হওয়া ব্যক্তি
বিষয়শ্রেণী:একুশে পদক বিজয়ী
বিষয়শ্রেণী:আজিমপুর গোরস্থানে সমাধিস্থ
বিষয়শ্রেণী:১৯৫২-এ খুন হওয়া ব্যক্তি
বিষয়শ্রেণী:সরকারি দেবেন্দ্র কলেজের প্রাক্তন শিক্ষার্থী
বিষয়শ্রেণী:মানিকগঞ্জ জেলার ব্যক্তি
আবদুল জব্বার (ভাষা শহীদ)

থাম্ব|গফরগাঁওয়ে আবদুল জব্বারনগরের প্রবেশপথ
**আবদুল জব্বার** (১১ অক্টোবর ১৯১৯ - ২১ ফেব্রুয়ারি ১৯৫২) ছিলেন পূর্ববঙ্গের একজন বাংলা ভাষা আন্দোলনকারী বাঙালি যিনি পাকিস্তানের রাষ্ট্রভাষা হিসেবে বাংলাকে স্বীকৃতির দাবিতে তৎকালীন পূর্ব পাকিস্তানে সৃষ্ট বাংলা ভাষা আন্দোলনে ১৯৫২ সালে নিহত হন। বাংলাদেশে রাষ্ট্রীয়ভাবে তাকে শহিদ হিসেবে ভূষিত করা হয়। তিনি ভাষা আন্দোলনের ২য় শহিদ।

## জন্ম ও প্রাথমিক জীবন
আব্দুল জব্বার ১৩২৬ বাঙ্গাব্দের ২৬ আশ্বিন ১৯১৯ সালের ১১ অক্টোবর ময়মনসিংহ জেলার গফরগাঁও উপজেলার পাঁচুয়া গ্রামে একটি বাঙালি মুসলিম পরিবারে জন্মগ্রহণ  করেন। তার পিতার নাম হাসান আলী এবং মাতার নাম সাফাতুন নেছা। তার অন্য ভাইদের নাম হচ্ছে - আবদুল কাদের ও এ,এইচ,এম আসাদ (নয়ন)। তিনি স্থানীয় ধোপাঘাট কৃষ্টবাজার প্রাথমিক বিদ্যালয়ে কিছুকাল অধ্যয়নের পরে দারিদ্র্যের কারণে লেখাপড়া ত্যাগ করে পিতাকে কৃষিকাজে সাহায্য করেন। পনের বছর বয়সে গৃহত্যাগ করেন।

## কর্মজীবন
জব্বার গৃহত্যাগ করে নারায়ণগঞ্জে এসে সেখানে জাহাজ ঘাটে এক ইংরেজ ব্যবসায়ীর সান্নিধ্যে আসেন। ব্যবসায়ী তাকে একটি চাকুরি দিয়ে বার্মায় (বর্তমান মায়ানমার) পাঠান। সেখানে দশ-বারো বছর অবস্থান করেন। পরবর্তীতে নিজ গ্রামে ফিরে আসেন। দেশে ফেরার পর পাকিস্তান ন্যাশনাল গার্ডে (পিএনজি) যোগদান করেন। পিএনজি ভেঙ্গে দেওয়া হলে পরবর্তীকালে তিনি আনসার বাহিনীতে যোগদান করেন। ময়মনসিংহ থেকে প্রশিক্ষণ শেষে নিজ গ্রামে ‘আনসার কমান্ডার’ হিসেবে কাজ করেন।

## ভাষা আন্দোলন
আবদুল জব্বারের পুত্র (মুক্তিযোদ্ধা বাদল) জন্ম হওয়ার কিছুকাল পরে তার শাশুড়ি ক্যান্সারে আক্রান্ত হন। শাশুড়িকে নিয়ে ১৯৫২ সালের ২০শে ফেব্রুয়ারি ঢাকায় আসেন। হাসপাতালে তার শাশুড়িকে ভর্তি করে আবদুল জব্বার ঢাকা মেডিকেল কলেজ হাসপাতালের ছাত্রদের আবাসস্থল (ছাত্র ব্যারাক) গফরগাঁও নিবাসী সিরাজুল ইসলামের রুমে (২০/৮) উঠেন। ২১ ফেব্রুয়ারি ছাত্ররা ১৪৪ ধারা ভঙ্গ করে মিছিল বের করে। মিছিলটি ঢাকা মেডিকেল কলেজ প্রাঙ্গণে আসলে জব্বার তাতে যোগদান করেন। এ সময় আন্দোলনকারীদের উপর পুলিশ গুলি বর্ষণ করে এবং জব্বার গুলিবিদ্ধ হন। ছাত্ররা তাকে হাসপাতালে নিয়ে গেলে রাতে তিনি মৃত্যুবরণ করেন। তাকে যারা হাসপাতালে নিয়ে যান, তাদের মধ্যে ছিলেন ২০/৮ নম্বর কক্ষের সিরাজুল হক। তাকে আজিমপুর কবরস্থানে সমাহিত দেওয়া হয়। ভাষা শহীদ আবদুল জব্বারের মৃত্যুর পরে তার স্ত্রী ময়মনসিংহের হালুয়াঘাটে চলে যান।

## সম্মাননা
মহান ভাষা আন্দোলনে অনবদ্য ভূমিকা রাখায় আবদুল জব্বারকে বাংলাদেশ সরকার ২০০০ সালে একুশে পদক (মরণোত্তর) প্রদান করেন।

## চিত্রশালা

Jabbar epitaph.jpg|right|thumb|আজিমপুর কবরস্থানে আবদুল জব্বারের কবরে নামফলক (২০০৭)
Grave of Abdul Jabbar Language martyr.jpg|thumb|আজিমপুর গোরস্থানে জব্বারের কবর (২০২১)


## আরও দেখুন
* ভাষা আন্দোলন
* একুশে পদক
* আবদুস সালাম (ভাষা শহীদ)
* আবুল বরকত
* রফিকউদ্দিন আহমদ
* শফিউর রহমান

## তথ্যসূত্র

## বহিঃসংযোগ
* 

বিষয়শ্রেণী:১৯১৯-এ জন্ম
বিষয়শ্রেণী:১৯৫২-এ মৃত্যু
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:ময়মনসিংহের বিপ্লবী
বিষয়শ্রেণী:বাংলা ভাষা আন্দোলনে শহীদ
বিষয়শ্রেণী:আজিমপুর গোরস্থানে সমাধিস্থ
বিষয়শ্রেণী:২০শ শতাব্দীর বাঙালি
আবদুস সালাম (ভাষা শহীদ)

**আবদুস সালাম** (২৭ নভেম্বর ১৯২৫ - ৭ এপ্রিল ১৯৫২) ছিলেন পূর্ববঙ্গের একজন বাংলা ভাষা আন্দোলনকারী যিনি পাকিস্তানের রাষ্ট্রভাষা হিসেবে মাতৃভাষা বাংলাকে স্বীকৃতির দাবিতে তৎকালীন পূর্ব পাকিস্তানে সৃষ্ট বাংলা ভাষা আন্দোলনে ১৯৫২ সালে নিহত হন। বাংলাদেশে রাষ্ট্রীয়ভাবে তাকে শহিদ হিসেবে ভূষিত করা হয়।

## প্রারম্ভিক জীবন
সালাম ১৯২৫ সালের ২৭ নভেম্বর ফেনীর দাগনভূঞা উপজেলার লক্ষণপুর গ্রামে একটি বাঙালি মুসলিম পরিবারে জন্মগ্রহণ করেন। তার নামানুসারে পরবর্তীতে গ্রামের নামকরণ করা হয় সালামনগর। তার পিতার নাম মোহাম্মদ ফাজেল মিয়া ও মাতার নাম দৌলতের নেছা। ফাজেল মিয়া দ্বিতীয় বিশ্বযুদ্ধে অংশগ্রহণ করেন এবং ইরাকের বসরায় কর্মরত ছিলেন। সালাম কৃষ্ণরামপুর প্রাথমিক বিদ্যালয়ে তার শিক্ষাজীবন শুরু করেন। এরপর তৎকালীন মাতুভূঁই কলিমুল্লাহ মাইনর স্কুলে (বর্তমানে মাতুভূঁইয়া উচ্চ বিদ্যালয়) অষ্টম শ্রেণী পর্যন্ত পড়ার পর আতাতুর্ক মডেল হাই স্কুলে (তৎকালীন দাগনভূঞা আতাতুর্ক হাইস্কুল) ভর্তি হন এবং সেখানে দশম শ্রেণী পর্যন্ত লেখাপড়া করেন। আর্থিক অনটনে পরবর্তীতে তার লেখাপড়া বন্ধ হয়ে যায়।

## কর্মজীবন
সালাম লেখাপড়া বন্ধ হওয়ার পর কলকাতা গমন করেন এবং সেখানে মেটিয়াবুরুজে তার বড় বোনের স্বামী আবদুল কাদেরের মাধ্যমে কলকাতা বন্দরে কাজ শুরু করেন। ভারত বিভাগের পর ১৯৪৭ সালে তিনি ঢাকায় ফিরে আসেন এবং আজিমপুরে (পলাশী ব্যারাক) ৩৬বি নং কোয়ার্টারে বসবাস শুরু করেন। এ সময় তিনি তৎকালীন পাকিস্তান সরকারের ডিরেক্টরেট অব ইন্ডাস্ট্রিজ বিভাগের 'পিয়ন' হিসেবে কাজ শুরু করেন।

## ভাষা আন্দোলনে অংশগ্রহণ
ডান|থাম্ব|১৯৫২ সালের ভাষা শহীদ আবুল বরকত, রফিক উদ্দিন আহমেদ, আবদুস সালাম, আবদুল জব্বার ঢাকা বিশ্ববিদ্যালয়ের শিক্ষক-শিক্ষার্থী কেন্দ্রে।
বাংলা ভাষাকে পাকিস্তানের অন্যতম রাষ্ট্রভাষা করার দাবিতে বায়ান্নোর ২১শে ফেব্রুয়ারি ঢাকা মেডিকেল কলেজের সম্মুখের রাস্তায় ১৪৪ ধারা ভেঙ্গে বিক্ষোভে অংশ নেন। পরে ছাত্র-জনতার উপর পুলিশ এলোপাথাড়িভাবে গুলি চালালে অন্যদের সাথে আবদুস সালামও গুলিবিদ্ধ হন। আহত অবস্থায় তাকে ঢাকা মেডিকেল কলেজ হাসপাতালে ভর্তি করা হয়। দেড় মাস চিকিৎসাধীন থাকার পর ১৯৫২ সালের ৭ এপ্রিল তিনি মৃত্যুবরণ করেন। তাকে ঢাকার আজিমপুর কবরস্থানে সমাহিত করা হয়।

## সম্মাননা
* বাংলাদেশ নৌবাহিনীর অন্যতম যুদ্ধ জাহাজ ‘বানৌজা সালাম’ তার নামে নামকরণ করা হয়।
* বাংলাদেশ সরকার তাকে ২০০০ সালে একুশে পদক (মরণোত্তর) প্রদান করে।
* ফেনী স্টেডিয়ামের নাম পরিবর্তন করে ২০০০ সালে 'ভাষা শহীদ সালাম স্টেডিয়ামে' রূপান্তর করা হয়।
* দাগনভূঞা উপজেলা মিলনায়তনকে ২০০৭ সালে 'ভাষা শহীদ সালাম মিলনায়তন' নামকরণ করা হয়।
* ২০০৮ সালে ‘ভাষাশহীদ আবদুস সালাম গ্রন্থাগার ও স্মৃতি জাদুঘর’ সালাম নগর প্রাথমিক বিদ্যালয়ের পাশে প্রতিষ্ঠিত হয়।
* ২০০০ সালে তার নিজ গ্রাম লক্ষ্মণপুরের নাম পরিবর্তন করে 'সালাম নগর' রাখা হয়। ২০০৯ সালে এটি সরকারি নথিভূক্ত হয়।
* 'ভাষা শহীদ আবদুস সালাম হল' নামে নোয়াখালী বিজ্ঞান ও প্রযুক্তি বিশ্ববিদ্যালয়ে একটি আবাসিক ছাত্র হল প্রতিষ্ঠা করা হয়।
* ভাষা শহীদ সালামের নামে দাগনভূঞা উপজেলার সালামনগরে ২০১৭ সালে প্রতিষ্ঠা করা হয় 'ভাষা শহীদ সালাম মেমোরিয়াল কলেজ'।

## আরো দেখুন
* ভাষা শহীদ আবদুস সালাম গ্রন্থাগার ও স্মৃতি জাদুঘর

## তথ্যসূত্র

## বহিঃসংযোগ
* 

বিষয়শ্রেণী:১৯২৫-এ জন্ম
বিষয়শ্রেণী:১৯৫২-এ মৃত্যু
বিষয়শ্রেণী:বাংলা ভাষা আন্দোলনে শহীদ
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:ফেনী জেলার ব্যক্তি
বিষয়শ্রেণী:পূর্ব পাকিস্তানের ব্যক্তি
বিষয়শ্রেণী:একুশে পদক বিজয়ী
বিষয়শ্রেণী:২০শ শতাব্দীর বাঙালি
বিষয়শ্রেণী:আজিমপুর গোরস্থানে সমাধিস্থ
চলন্ত সিঁড়ি

[থাম্ব|250px|[ভারতের পশ্চিমবঙ্গ রাজ্যে নিউ জলপাইগুড়ি জংশন রেলওয়ে স্টেশনে একজোড়া চলন্ত সিঁড়ি।]]
thumb|250px|কলকাতার একটি মেট্রো স্টেশনের ভিতরে চলমান সিঁড়ি, ভারত

**চলন্ত সিঁড়ি** বা **চলমান সিঁড়ি** কিংবা **এস্কেলেটর** () হলো একধরনের সিঁড়ি, এটি যেকোনো ভবন বা স্থাপনার বিভিন্ন তলা মধ্যকার মানুষদের বহন করে নিয়ে যায়। চলন্ত সিঁড়ির ধাপগুলো রোলার শিকলের উপর বসিয়ে একটি বৈদ্যুতিক মোটর দিয়ে নির্দিষ্ট গতিপথে টেনে নেওয়া হয়। প্রয়োজন অনুসারে একই চলন্ত সিঁড়িকে ঊর্ধ্বমুখী বা নিম্নমুখী করা যায়।

যেসব জায়গায় লিফট অনুপযুক্ত সেসব জায়গায় চলন্ত সিঁড়ি ব্যবহার করা হয়। অনেকসময় কোনো স্থাপনায় একসাথে লিফট ও চলন্ত সিঁড়ি ব্যবহার করা হয়ে থাকে।

## ইতিহাস

## তথ্যসূত্র

## বহিঃসংযোগ
* 
* A videoclip: escalators with transparent sides showing the mechanism in operation.
*  illustrated description of escalators on the London Underground and their advantages over lifts


বিষয়শ্রেণী:উলম্বিক যান্ত্রিক বাহন
বিষয়শ্রেণী:২০শ শতাব্দীর উদ্ভাবন
বিষয়শ্রেণী:পথচারী অবকাঠামো
বিষয়শ্রেণী:মার্কিন উদ্ভাবন
প্লাইস্টোসিন

**প্লাইস্টোসিন** () প্রায় ২৬ লক্ষ বছর আগের একটি ভূতাত্ত্বিক, আবহাওয়া নির্ভর মহাযুগ (ইংরেজি: Epoch)। এটি কোয়াটারনারি যুগের অন্তর্ভুক্ত। বিবর্তন মতবাদ অনুসারে প্লায়োসিন-প্লাইস্টোসিন মহাযুগ থেকেই মানব জাতির উদ্ভব। প্লাইস্টোসিন মহাযুগ প্রায় ২৫,৮০,০০০ বছর আগে শুরু হয় এবং ১১,৭০০ বছর আগে শেষ হয়।

## তথ্যসূত্র

বিষয়শ্রেণী:প্লাইস্টোসিন
বিষয়শ্রেণী:ভূতাত্ত্বিক যুগ
বিষয়শ্রেণী:চতুর্থযুগীয় ভূকালপঞ্জি
আবুল বরকত

**আবুল বরকত** (১৩ অথবা ১৬ জুন ১৯২৭ – ২১ ফেব্রুয়ারি ১৯৫২) ছিলেন একজন ভাষা আন্দোলনকারী বাঙালি যিনি পাকিস্তানের রাষ্ট্রভাষা হিসেবে বাংলাকে স্বীকৃতির দাবিতে তৎকালীন পূর্ব পাকিস্তানে সৃষ্ট বাংলা ভাষা আন্দোলনে ১৯৫২ সালে নিহত হন। বাংলাদেশে রাষ্ট্রীয়ভাবে তাকে শহীদ হিসেবে ভূষিত করা হয়।

## প্রারম্ভিক জীবন
বরকত ১৯২৭ সালের ১৩ জুন (মতান্তরে ১৬ জুন) তৎকালীন ব্রিটিশ ভারতের পশ্চিমবঙ্গের মুর্শিদাবাদ জেলার ভরতপুর অঞ্চলের বাবলা গ্রামে একটি বাঙালি মুসলিম পরিবারে জন্মগ্রহণ করেন। তার ডাক নাম আবাই। তার পিতার নাম শামসুদ্দিন ও মাতার নাম হাসিনা বেগম। বাবলা প্রাথমিক বিদ্যালয়ে তিনি তার শিক্ষাজীবন শুরু করেন। আবুল বরকতের প্রাতিষ্ঠানিক শিক্ষার সূচনা হয় বাবলা বহড়া প্রাথমিক বিদ্যালয়ে। তিনি ১৯৪৫ সালে তালিবপুর উচ্চ বিদ্যালয় থেকে মাধ্যমিক ও ১৯৪৭ সালে বহরমপুর কৃষ্ণনাথ কলেজ থেকে উচ্চ মাধ্যমিক সম্পন্ন করেন। ভারত বিভাগের পর ১৯৪৮ সালে তার পরিবার ঢাকাতে চলে আসে। ১৯৫১ সালে ঢাকা বিশ্ববিদ্যালয়ের রাষ্ট্রবিজ্ঞান বিভাগ থেকে দ্বিতীয় শ্রেণিতে চতুর্থ হয়ে স্নাতক সম্পন্ন করেন এবং একই বিভাগে স্নাতকোত্তরে ভর্তি হন।

## ভাষা আন্দোলন
ডান|থাম্ব|১৯৫২ সালের ভাষা শহীদ আবুল বরকত, রফিক উদ্দিন আহমেদ, আবদুস সালাম, আবদুল জব্বার ঢাকা বিশ্ববিদ্যালয়ের শিক্ষক-শিক্ষার্থী কেন্দ্রে।
বাংলাকে পাকিস্তানের অন্যতম রাষ্ট্রভাষা করার দাবিতে ১৯৫২-র ২১শে ফেব্রুয়ারি ঢাকা মেডিকেল কলেজের সম্মুখের রাস্তায় ১৪৪ ধারা ভেঙ্গে বিক্ষোভ প্রদর্শনরত ছাত্র-জনতার উপর পুলিশ গুলি চালালে হোস্টেলের ১২ নম্বর শেডের বারান্দায় গুলিবিদ্ধ হন আবুল বরকত। ঢাকা মেডিকেল কলেজের হাসপাতালে জরুরি বিভাগে ভর্তি অবস্থায় রাত আটটার দিকে মৃত্যুবরণ করেন। তার মৃত্যুর পর তার মাতা হাসিনা বেগম ১৯৬৩ সালে কেন্দ্রীয় শহীদ মিনার উদ্বোধন করেন।

## মৃত্যু পরবর্তী
২১ ফেব্রুয়ারি, ১৯৫২ সালের রাতে আবুল বরকতের আত্মীয়-স্বজনের উপস্থিতিতে একজন ম্যাজিস্ট্রেটের তত্ত্বাবধানে আজিমপুর কবরস্থানে তাকে সমাহিত করা হয়। রাষ্ট্রভাষা আন্দোলনে আবদুস সালাম, রফিক, জব্বার, শফিউর রহমান প্রমুখ শহীদদের অন্যতম তিনি।

## সম্মাননা
ভাষা আন্দোলনে আত্মত্যাগের জন্য ২০০০ সালে বাংলাদেশ সরকার বরকতকে একুশে পদক প্রদান করে। ঢাকা বিশ্ববিদ্যালয় ক্যাম্পাসে তার স্মরণে ভাষা শহীদ আবুল বরকত স্মৃতি জাদুঘর নামে একটি জাদুঘর প্রতিষ্ঠিত হয়েছে। ভাষা শহীদ আবুল বরকত স্মৃতি জাদুঘর ও সংগ্রহশালাটি ২০১২ সালে উন্মুক্ত করা হয় এবং এটি তৈরিতে অর্থ সহায়তা করে ঢাকা সিটি করপোরেশন। তার জীবনী নিয়ে বায়ান্নর মিছিল নামে একটি প্রামাণ্যচিত্র নির্মিত হয়েছে। গাজীপুর জেলা স্টেডিয়াম ও জেলার চান্দিনায় একটি সড়কের নামকরণ অবুল বরকতের নামে করা হয়েছে।

## চিত্রশালা

Barkat Epitaph.jpg|right|thumb|ঢাকার আজিমপুর কবরস্থানে আবুল বরকতের কবরের ফলক (২০০৭)
Grave of Abul Barkat Language martyr (2).jpg|thumb|ঢাকার আজিমপুর গোরস্থানে বরকতের কবর (২০২১)


## আরও দেখুন
* ভাষা আন্দোলন
* একুশে পদক
* আবদুস সালাম
* আবদুল জব্বার
* রফিকউদ্দিন আহমদ
* শফিউর রহমান

## তথ্যসূত্র

## বহিঃসংযোগ
* 

বিষয়শ্রেণী:১৯২৭-এ জন্ম
বিষয়শ্রেণী:১৯৫২-এ মৃত্যু
বিষয়শ্রেণী:বাংলা ভাষা আন্দোলনে শহীদ
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:কৃষ্ণনাথ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আজিমপুর গোরস্থানে সমাধিস্থ
আরমানিটোলা

থাম্ব|আর্মেনীয় গির্জার একটি মূর্তি
**আরমানিটোলা** পুরান ঢাকার একটি স্থান। অনেক পূর্বে এখানে আর্মেনিয়ার অধিবাসী বা আর্মেনিয়ানরা থাকতেন, তাই এলাকাটির নামকরণ হয়ে যায় আরমানিটোলা। এখানে আর্মেনিয়ানদের স্থাপিত একটি আর্মেনীয় গির্জা রয়েছে।

## এলাকার নামকরণ

পারস্যের সাফাভি শাসকরা ষোল শতকে পশ্চিমের পাহাড়ি দেশ আর্মেনিয়া দখলের প্রেক্ষাপটে আরমানিয়ানরা পৃথিবীর বিভিন্ন দেশে ছড়িয়ে পড়তে শুরু করে। মোগলদের সমসাময়িক সময়ে ঢাকায় আরমানিয়ানদের আগমন ঘটে। ভাগ্য বদলের লক্ষ্যে ঢাকায় আসা আরমানিয়ানরা অল্পদিনের মধ্যেই প্রভাবশালী হয়ে ওঠে। এখানে তাদের ব্যবসা বাণিজ্য দ্রুত বিস্তারের মাধ্যমে তারা শহরের গুরুত্বপূর্ণ গোষ্ঠীতে পরিণত হয়। আঠারো শতকে ইস্ট ইন্ডিয়া কোম্পানি এর রমরমা ব্যবসা ছিল লবণ। এই লবণ উৎপাদন এবং বিতরণের জন্য কোম্পানির ঠিকাদারদের অধিকাংশ ছিল আরমানিয়ান। ব্যাবসায়িকে সাফল্যের কারণে আরমানিয়ান পরিবার আঠারো শতকে ঢাকয় স্থায়ীভাবে বসবাস করতে শুরু করে। ঢাকা শহরের যে স্থানটিতে তারা শ্রেণীবদ্ধভাবে বসত শুরু করে সে স্থানটি **আরমানিটোলা** নামে পরিচিত।

## দর্শনীয় স্থানসমূহ

১. আর্মেনীয় গির্জা

২. তারা মসজিদ

৩. আরমানিটোলা স্কুল

## তথ্যসূত্র

বিষয়শ্রেণী:ঢাকার পাড়া
বিষয়শ্রেণী:পুরান ঢাকা
বিষয়শ্রেণী:ঢাকা বিভাগের জনবহুল স্থান
জাভা (দ্ব্যর্থতা নিরসন)

**জাভা** শব্দটি নিম্নের বিভিন্ন ক্ষেত্রে ব্যবহৃত হয়ে থাকেঃ
* জাভা দ্বীপ, ভারত মহাসাগরের একটি দ্বীপ।
* জাভা (প্রোগ্রামিং ভাষা), সান মাইক্রোসিস্টেমসের উদ্ভাবিত কম্পিউটার প্রোগ্রামিং ভাষা।
* এক প্রকারের কফি।
জাতীয় সংগীত

থাম্ব|প্রতিটি দেশের নিজস্ব জাতীয় সংগীত রয়েছে। এটি পোলিশ জাতীয় সংগীত
**জাতীয় সংগীত** হলো রাষ্ট্রীয়ভাবে স্বীকৃত গান। বিভিন্ন রাষ্ট্রীয় উপলক্ষ্যে এবং জাতীয় গুরুত্বপূর্ণ অনুষ্ঠানে এই গান গাওয়া হয় অথবা এর সংগীত বাজানো হয়। জাতীয় সংগীতে একটি জাতির আশা, আকাঙ্ক্ষা ও গৌরবের প্রতিফলন ঘটে। জাতীয় সংগীত গাওয়ার একটি নির্দিষ্ট রীতি আছে।

## ইতিহাস
১৫৬৮ সাল থেকে ১৫৭২ সালের মধ্যে রচিত নেদারল্যান্ডসের জাতীয় সংগীত *[[ভিলহেলমাস]]*কে সবচেয়ে পুরাতন জাতীয় সংগীত ধরা হয়ে থাকে। যদিও ১৯৩২ সালে সরকারীভাবে স্বীকৃতি পায় এই জাতীয় সংগীত। এশিয়া মহাদেশের সবচেয়ে পুরানো জাতীয় সংগীত হল জাপানের জাতীয় সংগীত *[[কিমিগায়ো]]*। এটি রচিত হয়েছিল ৭৯৪ সাল থেকে ১১৮৫ সালের মধ্যে। কবিতাভিত্তিক এই রচনা ১৮৮০ সালের পরে জাপানের জাতীয় সংগীতের মর্যাদা পায়। বিশ্বকবি রবীন্দ্রনাথ ঠাকুর জাতীয় সংগীত রচনার ক্ষেত্রে দুর্লভ সম্মানের অধিকারী। তিনি একই সঙ্গে বাংলাদেশের ও ভারতের জাতীয় সংগীতের রচয়িতা।

## তথ্যসূত্র

## আরও দেখুন
* বিভিন্ন দেশের জাতীয় সংগীতের তালিকা

বিষয়শ্রেণী:জাতীয় সঙ্গীত
বিষয়শ্রেণী:ওলন্দাজ উদ্ভাবন
বাংলাদেশ সংবাদ সংস্থা

**বাংলাদেশ সংবাদ সংস্থা (বাসস)** বাংলাদেশের একটি জাতীয় সংবাদ সংস্থা যা বাংলাদেশ স্বাধীন হওয়ার কিছুদিনের মধ্যে ১ জানুয়ারি ১৯৭২ সালে প্রতিষ্ঠিত হয়। এসোসিয়েটেড প্রেস অব পাকিস্তান (এপিপি)-এর ঢাকা ব্যুরো অফিসকে এই নতুন রাষ্ট্রের জাতীয় সংবাদ সংস্থা হিসেবে রূপান্তর করা হয়েছিল। শুরুতে স্বল্প পরিসরে ঢাকা এবং চট্টগ্রামে ব্যুরো নিয়ে শুরু করলেও বর্তমানে রাজশাহী, রাঙামাটি এবং সিলেটে বাসসের ব্যুরো অফিস রয়েছে। দেশের সকল ৬৪ প্রশাসনিক জেলাতেই এই জাতীয় সংবাদ সংস্থার সংবাদদাতা রয়েছে। ২০২৪ সালের ১৭ আগস্ট বাসসের ব্যবস্থাপনা পরিচালক ও প্রধান সম্পাদক হিসেবে নিয়োগ পান মাহবুব মোর্শেদ।

## ইতিহাস
স্বাধীন রাষ্ট্র হিসেবে তৈরি হওয়ার বহু আগে থেকেই বাংলাদেশে সংবাদ সংস্থাসমূহ কাজ করতো। বিশ্বের অন্যতম প্রাচীন সংবাদ সংস্থা রয়টার্সের বাংলাসহ ব্রিটিশ ভারতের বিভিন্ন অঞ্চলে শাখা ছিল। ১৯৪৯ সালের সেপ্টেম্বরে পাকিস্তানের প্রথম সংবাদ সংস্থা এসোসিয়েটেড প্রেস অব পাকিস্তান (এপিপি) কাজ শুরু করে। এর সদর দপ্তর ছিল করাচিতে এবং পূর্ব পাকিস্তানে দু’টি শাখা ছিল, একটি ঢাকাতে অন্যটি চট্টগ্রামে। একই বছরে বেসরকারি সংবাদ সংস্থা ইউনাইটেড প্রেস অব পাকিস্তান (ইউপিপি) পাকিস্তানে আত্মপ্রকাশ করেছিল, যার একটি শাখা অফিস ছিল ঢাকাতে। আরও একটি বেসরকারি সংবাদ সংস্থা করাচিতে সদএ দপ্তর ও ঢাকায় শাখা অফিসসহ ১৯৫৬ জুনে চালু হয় যার প্রথম নাম ছিল পাকিস্তান প্রেস এজেন্সি (পিপিএ) পরে নাম পরিবর্তন করে করা হয় পাকিস্তান প্রেস ইন্টারন্যাশনাল (পিপিআই)। পূর্ব পাকিস্তানে স্থানীয় ব্যক্তি মালিকানাধীন স্বাধীন সংবাদ সংস্থা ইস্টার্ন নিউস এজেন্সি (ইএনএ) একটি প্রাইভেট লিমিটেড কোম্পানি হিসেবে ১৯৭০-এর মার্চ মাসে শুরু হয়। ১৯৭১ সালের স্বাধীনতা যুদ্ধের সময় ৯ মাস এর সবরকম কার্যক্রম স্থগিত করা হয়েছিল। 

বাংলাদেশের স্বাধীনতার পর, তৎকালীন পূর্ব পাকিস্তানের এপিপি সংস্থার কার্যক্রম বন্ধ করে একটি নতুন রাষ্ট্রায়ত্ত সংবাদ সংস্থা গঠন করা হয়, যার নাম রাখা হয় বাংলাদেশ সংবাদ সংস্থা (বাসস)। বাংলাদেশ সংবাদ সংস্থা অধ্যাদেশ ১৯৭৯-এর অধীনে, একটি পরিচালনা পর্ষদ সংস্থাটির কার্যক্রম পরিচালনা করে। ঢাকায় প্রধান কার্যালয় এবং চট্টগ্রামে একটি ব্যুরো নিয়ে যাত্রা শুরু করলেও, বর্তমানে বাসস-এর ব্যুরো রয়েছে রাজশাহী, রংপুর, বগুড়া, খুলনা, বরিশাল, রাঙামাটি এবং সিলেট শহরে। এছাড়া দেশের ৬৪টি জেলায় বাসস-এর নিজস্ব সংবাদদাতা রয়েছে।

## তথ্যসূত্র

## বহিঃসংযোগ
* বাসস ওয়েবসাইট 

বিষয়শ্রেণী:বাংলাদেশের সংবাদ সংস্থা
বিষয়শ্রেণী:১৯৭২-এ প্রতিষ্ঠিত
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:তথ্য ও সম্প্রচার মন্ত্রণালয় (বাংলাদেশ)
দৈনিক যুগান্তর

***দৈনিক যুগান্তর*** হলো বাংলা ভাষায় প্রকাশিত বাংলাদেশী দৈনিক সংবাদপত্র। ২০০০ সালের ১ ফেব্রুয়ারি এটি প্রথম প্রকাশিত হয়।  একটি বাংলা দৈনিক সংবাদপত্র, যা বাংলাদেশে প্রকাশিত হয়। এই সংবাদপত্রটি ১৯৯৯ সালে প্রতিষ্ঠিত জামুনা প্রিন্টিং অ্যান্ড পাবলিশিং লিমিটেড দ্বারা মুদ্রিত ও প্রকাশিত হয়।  এবং এর প্রশাসনিক কার্যক্রম  যমুনা গ্রুপের একটি অংশ এবং যমুনা মিডিয়া লিমিটেড দ্বারা পরিচালিত হয়। এই পত্রিকার সম্পাদক আবদুল হাই শিকদার এবং প্রকাশক সালমা ইসলাম।

## পত্রিকার বিবরণ
*যুগান্তর* 'ব্রডশিট' আকারে মুদ্রিত হয়। কলাম সংখ্যা ৮। পত্রিকাটি চার রঙে মুদ্রিত। নিয়মিত সংখ্যা ২০ পৃষ্ঠা। সপ্তাহে এক দিন মূল ব্রডশিট পত্রিকার সঙ্গে ম্যাগাজিন প্রকাশিত হয়।  ২০০০ সালের ১ ফেব্রুয়ারি  দেশের খ্যাতনামা সাংবাদিক প্রয়াত গোলাম সারওয়ারের সম্পাদনায় এ পত্রিকাটি প্রথম প্রকাশিত হয়।** সত্যের সন্ধানে নির্ভীক** শ্লোগান নিয়ে যুগান্তর এ পর্যন্ত জাতীয় বিষয়ে সাহসী রিপোর্ট করেছে। যার ফলে অনেক সময় বিভিন্ন প্রতিকূলতার মোকাবেলাও করতে হয়েছে এ গণমাধ্যমটিকে। বিভিন্ন সময় হামলা ও মামলার শিকার হয়েছেন পত্রিকাটির সাংবাদিক ও কর্তৃপক্ষ।

## প্রতিদিনের আয়োজন
যুগান্তরে নিয়মিত আয়োজনে থাকে- খবর, সম্পাদকীয়, বাংলার মুখ, দশদিগন্ত, খেলাধুলা, আনন্দনগর, টিউটোরিয়াল,  চিঠিপত্র, বাতায়ন ইত্যাদি। এছাড়াও এ পত্রিকাটি নিয়মিত ভাবে বিভিন্ন ধরনের ফিচার পাতা প্রকাশ করে থাকে।

## বিশেষ ফিচার
* একদিন প্রতিদিন
* তারা ঝিলমিল
* সুরঞ্জনা
* প্রতিমঞ্চ

## সামাজিক কর্মসূচি
সংবাদ পরিবেশনের পাশাপাশি বিভিন্ন সামাজিক কর্মকাণ্ডেও যুগান্তর সক্রিয়ভাবে জড়িত রয়েছে।  পাঠক সংগঠন স্বজন সমাবেশের মাধ্যমে জলবায়ু পরিবর্তন ও মাদকবিরোধী আন্দোলনসহ নানা কর্মসূচি পালন করে থাকে।  এছাড়াও মুক্তিযোদ্ধা সংবর্ধনা, বই উৎসব, শিশুদের চিত্রাংকন প্রতিযোগিতাসহ সমসাময়িক নানা কর্মসূচি পালন করে থাকে।

## আরও দেখুন
* বাংলাদেশের সংবাদপত্রের তালিকা
* বাংলাদেশ সংবাদ সংস্থা
* ইউনাইটেড নিউজ অব বাংলাদেশ

## তথ্যসূত্র

## বহিঃসংযোগ
* যুগান্তরের ওয়েবসাইট
* যুগান্তরের মুদ্রণ কপি ওয়েবসাইট 
 

যু
যু
যু
যু
যু
যু
যু
যু